CINE-THEASI: Blood Simple
Σκηνοθεσία: Joel Coen-Ethan Coen Παραγωγής: USA / 1984 Διάρκεια: 99'Το "Μόνον Αίμα" είναι η ταινία σύστασης των θρυλικών αδερφών Coen. Μια χαμηλού budget παραγωγή, που φέρει την ατμοσφαιρική σφραγίδα των δημιουργών. Οι οποίοι αποδεικνύουν πως είναι το μεράκι, η ικανότητα, και όχι το χρήμα που κάνει μια ταινία μεγάλη. Όλοι οι ηθοποιοί είναι β' διαλογής. Με προϋπηρεσία που εξαντλείται στα τηλεοπτικά. Ενώ εδώ θα δούμε και το ντεμπούτο της Frances McDormand, της κυρίας που έμελλε να ανελιχθεί ως μία από τις σημαντικότερες Αμερικάνες ερμηνεύτριες της εποχής της, αλλά και χρόνια συνεργάτης των αδερφών Coen.Ας πούμε δυο ενδεικτικά λόγια για την υπόθεση. Απατημένος σύζυγος προσλαμβάνει ντετέκτιβ για να δολοφονήσει γυναίκα και εραστή. Ο εραστής μάλιστα αποτελεί ταυτόχρονα και συνεργάτη του απατημένου. Μόνο που ο "βρώμικος" και εύθικτος ντετέκτιβ έχει άλλη άποψη. Αποφασίζει, για κακή του τύχη, να χειριστεί το θέμα δολοφονία διαφορετικά. Και εν τέλει, τόσο αυτός, όσο και οι υπόλοιποι ήρωες αποτελούν τα ιδανικά πιόνια στη σκακιέρα των Coen, που περιγράφουν μια αέναη παρτίδα ανθρώπινης βλακείας.Ο όρος "ανθρωποκεντρικό σινεμά", αποτελεί πλέον έναν από τους πιο συνήθεις χαρακτηρισμούς στα εκάστοτε δοκιμιακά και κριτικά κείμενα που αφορούν τον κινηματογράφο. Αντιθέτως, δεν υπάρχει ο όρος "αντικειμενοκεντρικό σινεμά", -και αν υπάρχει είναι αδόκιμος- όμως δε μπορώ να φανταστώ κάποια έκφραση που να συνοψίζει καλύτερα το ιδιότυπο αυτό σινεμά των Coen. Έχοντας μια πρωτοποριακή αντίληψη του αναλυτικού ντεκουπάζ, που εδραιώθηκε στα πρώτα μεγάλα Αμερικάνικα φιλμ(Howard Hawks, Frank Capra, William Whyler κλπ), ποιούν μοναδικά κάδρα που ολοκληρώνονται αισθητικά και εγκεφαλικά από την σημασία του περιβάλλοντα υλικού κόσμου. Τα αντικείμενα πάντοτε ενέχουν αξιοπρόσεκτη λειτουργικότητα στη δραματουργία. Και οι γωνίες λήψης της κινηματογραφικής μηχανής βρίσκονται πάντα σε ενοιολογική συσχέτιση με τα υλικά αντικείμενα. Ενώ και η ατμοσφαιρική χρηστικότητα της ύλης είναι περισσότερο από αξιοπρόσεκτη στο αισθητικό κομμάτι. Υπερβαίνοντας χαρακτηριστικά τη συμβατική σημασιολογία της, αποκτώντας τα "παράδοξα" χρώματα της συμβολικά μαύρης δραματουργίας, της οποίας αποτελεί οργανικό κομμάτι. Ενώ και ο παράγοντας άνθρωπος στο σινεμά των Coen, συνηθίζεται να αντιμετωπίζεται ως μια δυσδιάστατη "υλική" φιγούρα. Που τεμαχίζεται από το ντεκουπάζ σύμφωνα με τις εκάστοτε αντικειμενικές ανάγκες του σεναρίου. Τέλος, στο διανοητικό κομμάτι, έχει πολλάκις αναφερθεί πως το ανθρώπινο στοιχείο στο σινεμά των Coen αντιμετωπίζεται συμβολικά ως το αντικείμενο της ανθρώπινης βλακείας. Ποιος λοιπόν είναι καταλληλότερος χαρακτηρισμός για το σινεμά τους, από αυτόν του αντικειμενοκεντρικού;Το Blood Simple είναι μια πολύ σημαντική ταινία στη φιλμογραφία των σπιρτόζων αδερφών. Χρονικά συμπίπτει με την άνθιση του Αμερικάνικου σινεμά. Ενώ θεματικά αποτελεί έναν προθάλαμο ξενάγησης στις εμμονές των δημιουργών. Το ανθρώπινο λάθος και η ομόκεντρη επιπολαιότητα βρίσκονται στο επίκεντρο της δραματουργίας. Η αισθητική μπολιάζεται από το δαιδαλώδες είδος του νουάρ και από την ατμοσφαιρικότητα της ταινίας θρίλερ. Ενώ και οι ήρωες, αυτές οι ξεθωριασμένες φιγούρες, ερμηνευτικά και παρουσιαστικά ανασταίνουν με μεταμοντέρνο τρόπο τα είδωλα μιας ξεπερασμένης εποχής. Αν μπορεί κάτι να θεωρηθεί ξεπερασμένο εντός του χρόνου.Βαθμολογία 9/10
Στο μυαλό μου είσαι… ;) . Επέτρεψε μου όμως να μη το διαβάσω για να μην επηρεάσω το δικό μου... Καλημέρα..
17 Δεκεμβρίου 2009 - 8:56 π.μ.
Εκπληκτική ταινία! Το ωραίο σ'αυτήν είναι το ότι δεν μοιάζει με ταινία που βγήκε από τη δεκαετία του '80! Πριν λίγο καιρό την είδα ξανά, σε τοπικό κανάλι ενός ξενοδοχείο του εξωτερικού με σλαβικούς υπότιτλους! Πάντως είναι ό,τι πρέπει για να μπαίνουμε στο σινε-κλίμα, αναμένοντας την επερχόμενη καινούρια τους ταινία.
@chris z.Και βέβαια σου επιτρέπω. Αν δε σου επέτρεπα κάτι τέτοιο θα ζημίωνε τη δική μου "απόλαυση" στην μετ' έπειτα ανάγνωση σου!Καλό βράδυ!@ZisisΟι Coen δεν έχουν ανάγκη υπότιτλους. Είναι τέτοια η υποβλητικότητα του αισθητικού κομματιού, τέτοια η εικονοκλαστική αμεσότητα του περιεχομένου, που μόνο το βλέμμα αρκεί για την έσω μυσταγώγηση μας!Χαιρετίζω!
17 Δεκεμβρίου 2009 - 6:49 μ.μ.
Καλησπερα kioy, μεσα στις κορυφαιες ταινιες των τρομερων αδερφων για μενα, μαζι με Miller's Crossing, The Man Who Wasn't There, Barton Fink, και φυσικα.. το Fargo που δεν θα σταματησω να θεωρω οτι αποτελει οτι καλυτερο υπεγραψαν ποτε! Δεν γινεται να ξεπεραστει σκηνοθετικα!
17 Δεκεμβρίου 2009 - 8:56 μ.μ.
Τελικά οι Coen είναι μεγάλοι ε Mike;Πόσες ταινιάρες ανέφερες σε μια παράγραφο!!!
18 Οκτωβρίου 2012 - 10:27 π.μ.